**高中名著阅读《论语》中的子贡 检测题**

**文段一**

端木赐，卫人，字子贡。利口巧辞。田常欲作乱于齐，惮高、国、鲍、晏①，故移其兵欲以伐鲁。子贡请行，孔子许之。

至齐，说田常曰：“君之伐鲁过矣。夫鲁，难伐之国，其城薄以卑，其地狭以浅，其君愚而不仁，大臣伪而无用，其士民又恶甲兵之事，此不可与哉。君不如伐吴。夫吴，城高以厚，地广以深，甲坚以新，士选以饱，重器精兵尽在其中，又使明大夫守之，此易伐也。”田常忿然作色曰：“子之所难，人之所易；子之所易，人之所难。而以教常，何也？”子贡曰：“臣闻之，忧在内者攻强，忧在外者攻弱。今君忧在内。故曰不如伐吴。伐吴不胜，民人外死，大臣内空，是君上无强臣之敌，下无民人之过，孤主制齐者唯君也。”田常曰：“善。虽然，吾兵业已加鲁矣，去而之吴，大臣疑我，奈何？”子贡曰：“君按兵无伐，臣请往使吴王，令之救鲁而伐齐，君因以兵迎之。”田常许之，使子贡南见吴王。

说曰：“今以万乘之齐而私千乘之鲁，与吴争强，窃为王危之。且夫救鲁，显名也，伐齐，大利也。”吴王曰：善。虽然，越王苦身养士，有报我心。子待我伐越而听子。”子贡曰：“越之劲不过鲁，吴之强不过齐，王置齐而伐越，则齐已平鲁矣。今存越示诸侯以仁，救鲁伐齐，威加晋国，诸侯必相率而朝吴，霸业成矣。且王必恶越，臣请东见越王，令出兵以从。”吴王大说，乃使子贡之越。

子贡曰：“今者吾说吴王以救鲁伐齐，其志欲之而畏越，曰‘待我伐越乃可’。如此，破越必矣。”勾践顿首再拜而问子贡。子贡曰：“吴王为人猛暴，是残国之治也。今王诚发士卒佐之以徼其志，重宝以说其心，卑辞以尊其礼，其伐齐必也。彼战不胜，王之福矣。战胜，必以兵临晋，臣请北见晋君，令共攻之。其锐兵尽于齐，重甲困于晋，而王制其敝，此灭吴必矣。”越王大说，许诺。

子贡因去之晋，谓晋君曰：“臣闻之，虑不先定不可以应卒，兵不先辨不可以胜敌。今夫齐与吴将战，彼与齐战而胜，必以其兵临晋。”晋君大恐，曰：“为之奈何？”子贡曰：“兵休卒以待之。”晋君许诺。

子贡去而之鲁。吴王果与齐人战于艾陵，大破齐师，果以兵临晋，晋人击之，大败吴师。越王闻之，涉江袭吴，杀夫差而戮其相。破吴三年，东向而霸。

故子贡一出，存鲁，乱齐，破吴，强晋而霸越。

（节选自《史记•仲尼弟子列传》有删改）

【注】

①高、国、鲍、晏：高昭子、国惠子、鲍牧、晏圉，齐国握有实权的卿大夫。

1．对下列句子中加点词解释，正确的一项是（ ）

A．故移其兵欲以伐鲁 故：故意

B．越王苦身养士，有报我心 报：报答

C．王置齐而伐越 置：安置

D．必以其兵临晋 临：逼近

2．下列各组句子中，加点词的意义和用法相同的一组是（ ）

A．君之伐鲁过矣 此乃臣效命之秋也

B．而以教常 廉君宣恶言而君畏匿之

C．君因以兵迎之 愿因先生得结交于荆卿

D．乃使子贡之越 乃有二十八骑

3．以下六句话分别编为六组，全部体现子贡“利口巧辞”的一组是（ ）

①夫鲁，难伐之国 ②子之所难，人之所易；子之所易，人之所难 ③吾兵业已加鲁矣 ④且夫救鲁，显名也；伐齐，大利也 ⑤吴王为人猛暴，是残国之治也 ⑥杀夫差而戮其相

A．①②⑤ B．③④⑥ C．①④⑤ D．②③⑥

4．对原文有关内容的理解和分析，下列表述不正确的一项是（ ）

A．因为鲁国城墙单薄低矮，护城河狭窄水浅，君主愚昧不仁，大臣伪诈无用，士兵和人民又厌恶战争，所以田常才要伐鲁广齐。

B．城高地广甲坚兵精而本无伐齐之心的吴王，在子贡的救鲁伐齐威晋以成霸业的蛊惑下，欣然踏上了伐齐的征程。

C．为避免被吴王消灭，也为了能够灭掉吴国，在子贡的威逼利诱下，越王勾践高兴地同意派遣士兵帮助吴王伐齐。

D．为达目的，子贡以巧言游说田常、吴王、越王、晋君等，使他们觉得他在设身处地为自己着想，从而心甘情愿地按他的意思进入战争。

**文段二**

子贡南游于楚，反于晋，过汉阴，见一丈人方将为圃畦，凿隧而入井，抱瓮而出灌，滑滑然用力甚多而见功寡。子贡曰：“有械于此，一日浸百畦，用力甚寡而见功多，夫子不欲乎？”

为圃者仰而视之曰：“奈何？”曰：“凿木为机，后重前轻，挈水若抽，数如泆汤，其名为槔。”为圃者忿然作色而笑曰：“吾闻之吾师，有机械者必有机事，有机事者必有机心。机心存于胸中则纯白不备。纯白不备，则神生不定；神生不定者，道之所不载也。吾非不知，羞而不为也。”

子贡瞒然惭，俯而不对。

有间，为圃者曰：“子奚为者邪？”曰：“孔丘之徒也。”为圃者曰：“子非夫博学以拟圣，於于以盖众，独弦哀歌以卖名声于天下者乎？汝方将忘汝神气，堕汝形骸，而庶几乎！汝身之不能治，而何暇治天下乎！子往矣，无乏吾事。”

子贡卑陬失色，顼顼然不自得，行三十里而后愈。其弟子曰：“向之人何为者邪？夫子何故见之变容失色，终日不自反邪？”曰：“始吾以为夫子为天下一人耳，不知复有夫人也。吾闻之夫子：事求可功求成用力少见功多者圣人之道。今徒不然。执道者德全，德全者形全，形全者神全。神全者，圣人之道也。托生与民并行而不知其所之，汒乎淳备哉！功利机巧必忘夫人之心。若夫人者，非其志不之，非其心不为。虽以天下誉之，得其所谓，謷然不顾；以天下非之，失其所谓，傥然不受。天下之非誉，无益损焉，是谓全德之人哉！我之谓风波之民。”

反于鲁，以告孔子。孔子曰：“彼假修浑沌氏之术者也。识其一，不知其二；治其内，而不治其外。夫明白太素，无为复朴，体性抱神，以游世俗之间者，汝将固惊邪？且浑沌氏之术，予与汝何足以识之哉！”

（选自《庄子•天地》）

5．对下列句子中加点词的解释，不正确的一项是（ ）

A．数如泆汤 数：疾速。

B．羞而不为也 羞：以之为羞。

C．而何暇治天下乎 暇：空闲。

D．无乏吾事 乏：缺乏。

6．下列关于文化常识的解说，不正确的一项是（ ）

A．年号是皇帝在位的时候就有的。明朝以前一个皇帝不只有一个年号，明朝以后皇帝一般只有一个年号。

B．“劾”指揭发罪状，“弹劾”指君主时代担任监察职务的官员检举官吏的罪状，“劾死”指冒死弹劾。

C．“巡抚”在明初指京官巡察地方，清代正式成为省级地方长官，地位略次于总督，别称“抚院”“抚台”“抚军”。

D．“关西”指函谷关或潼关以西地区；“关中”所指范围不一，古人习惯上将函谷关以西地区称为关中。

7．下列对文中画波浪线部分的断句，正确的一项是（ ）

A．事求可/功求成/用力/少见功多者/圣人之道

B．事求可功求成/用力少见/功多者/圣人之道

C．事求可/功求成/用力少/见功多者/圣人之道

D．事求可功求成/用力/少见功多者/圣人之道

8．下列对原文有关内容的理解与分析，表述不正确的一项是（ ）

A．子贡见老者浇菜地用力甚多而功效甚少，就告诉老者可以用桔槔抽水，没想到却被老者讥笑批评。

B．老者认为有了机械之类的东西必定会出现机巧之类的事，有了机巧之类的事必定会出现机变之类的心思，这是道家的思想观点。

C．听了老者的话，子贡大感惭愧神色顿改，怅然若失而不能自持，走出很远方才逐步恢复常态。

D．子贡回到鲁国，把遇见老者的事告诉孔子，孔子对老者的话不以为然。

**文段三**

材料 1

子曰：“士志于道，而耻恶衣恶食者，未足与议也。”（《论语•里仁》）

材料 2

孔子卒，原宪遂亡在草泽中。子贡相卫，而结驷连骑，排藜藿入穷阎，过谢原宪。宪摄敝衣冠见子贡。子贡耻之，曰：“夫子岂病乎？”原宪曰：“吾闻之，无财者谓之贫，学道而不能行者谓之病。若宪，贫也，非病也。”子贡惭，不怿而去，终身耻其言之过也。（《史记•仲尼弟子列传》）

9.结合上面两则材料，谈谈你对“子贡惭”的认识。

**文段四**

子贡曰:“文犹质也,质犹文也。虎豹之鞟犹犬羊之鞟。”(《论语·颜渊》)

和氏之璧，不饰以五采；隋侯之珠，不饰以银黄。其质至美，物不足以饰之。夫物之待饰而后行者，其质不美也。（《韩非子·解老》）

10.子贡和韩非子的“文质观”，你更认同哪一个?请谈谈你的看法。